PERATURAN ASRAMA

SEKOLAH MENENGAH KEBANGSAAN RAJA PEREMPUAN,

IPOH 
MATLAMAT

Asrama sekolah ini adalah untuk memberi kesempatan dan kemudahan kepada penghuni-penghuninya mencapai kemajuan dalam bidang pelajaran, memupuk sikap bertanggungjawab dan kerjasama yang diingini dalam hidup bermasyarakat dan menggalakkan pertumbunan rohani dan jasmani yang sihat.

Peraturan-peraturan asrama adalah perlu untuk mencapai matlamat-matlamat yang tersebut di atas di samping menjamin suasana yang aman, teratur dan bersih di asrama. Oleh itu semua penghuni di asrama adalah tertakluk kepada peraturan asrama dan kerjasama penghuni adalah diminta untuk mematuhi peraturan tersebut.

1.
PELAJARAN

1.1.   Kemajuan pelajaran pelajar akan diawasi oleh pihak sekolah dan asrama.  Jika didapati kemerosotan pelajaran, pelajar berkenaan akan dikeluarkan dari asrama. Pelajar-pelajar tingkatan 4 yang pencapaian dalam PMR kurang daripada 5A akan dikeluarkan dari asrama. Pertimbangan khas akan diberikan kepada pelajar-pelajar yang aktif di dalam aktiviti kokurikulum.

1.2.
Masa Persekolahan.

1.2.1. Pelajar-pelajar hendaklah mematuhi jadual waktu sekolah.

1.2.2.
Pada waktu persekolahan, pelajar tidak dibenarkan balik ke asrama atau berada di asrama kecuali dengan kebenaran Pengetua, PK/PK(HEM)/warden.

1.2.3.
Jika pelajar asrama sakit semasa waktu persekolahan, hendaklah dilaporkan kepada warden untuk mendapatkan surat kebenaran rawatan doktor dan surat pengesahan tidak hadir ke sekolah untuk disampaikan kepada guru kelas.

1.2.4.
Pelajar yang tidak  ke sekolah kerana sakit dikehendaki tinggal di bilik sakit.

1.2.5. Pelajar yang hendak meninggalkan kawasan sekolah, misalnya balik ke kampung kerana hal mustahak/kecemasan, hendaklah mendapat kebenaran Pengetua/ PK/ PK (HEM)/ warden

1.3.
Selepas masa persekolahan.
1.3.1.
Semua pelajar diwajibkan hadir ke kelas persediaan pada waktu-waktu yang telah ditetapkan.

1.3.2.
Kelas persediaan hendaklah dijalankan di bilik-bilik belajar yang  telah dikhaskan.

1.3.3. Sebarang pengecualian daripada menghadiri kelas ini hanya sah jika dengan kebenaran warden.

1.3.4.
Tujuan kelas persediaan ialah untuk mengulangkaji pelajaran/persediaan kerja rumah/kelas tambahan/lain-lain kerja yang bersangkutan dengan pelajaran.

1.3.5.
Pengawas bertugas dikehendaki berada di bilik belajar mengikut jadual yang telah ditetapkan.

1.3.6. Ketenteraman di dalam bilik bacaan adalah tanggungjawab pelajar-pelajar sendiri dan pengawas bertugas hendaklah memastikan pelajar tidak membuat bising , berborak, keluar masuk sesuka hati, membaca majalah/menulis surat dan membuat kerja-kerja lain yang tidak berkaitan dengan pelajaran  semasa berada di dalam kelas persediaan.

1.3.7. Pengawas dan warden/ahli Lembaga Pengurusan Asrama akan membuat rondaan dari semasa ke semasa dan mengambil tindakan ke atas pelajar yang menyalahgunakan waktu belajar ini.

1.3.8.
Sebarang kegiatan yang berkaitan dengan aktiviti kokurikulum boleh dibenarkan sewaktu kelas persediaan dengan kebenaran warden.

1.3.9.
Pakaian semasa di kelas persediaan adalah baju kurung sepasang.

1.3.10.
Pengawas perlu memastikan bahawa semua penghuni berada di dalam bilik bacaan masing-masing. Pelajar yang berada di dalam domitori akan dikenakan tindakan disiplin.

1.3.11.
Pengawas mestilah menyimpan rekod kehadiran ke kelas persediaan dan tahu sebab-sebab mengapa pelajar tidak menghadiri kelas persediaan.

2.
KELAKUAN.

2.1.
Penghuni-penghuni mestilah menjaga nama baik asrama dengan berkelakuan baik, bersopan santun terhadap sesama penghuni, pengawas dan warden asrama/Lembaga Pengurusan Asrama , Penyelia asrama dan kakitangan asrama yang lain. Kelakuan baik ini juga dituntut semasa berada di luar asrama atau sekolah.

2.2.
Penghuni-penghuni mesti menjaga keselamatan harta benda sendiri, harta asrama, sekolah, guru-guru, kawan-kawan serta kakitangan asrama yang lain.

2.3.
Sebarang kerosakan, kehilangan harta benda asrama bersabit daripada pihak penghuni akan dituntut gantirugi daripada penghuni yang berkenaan.

2.4.
Penghuni-penghuni tidak dibenarkan merokok, membawa minuman keras/lain-lain benda yang boleh merosakkan harta benda asrama dan akhlak penghuni-penghuni asrama.

2.5.
Penghuni-penghuni asrama dinasihatkan tidak bersiar-siar di luar perkarangan asrama / sekolah demi keselamatan .

2.6.
Tidak dibenarkan melakukan’ragging’ terhadap pelajar yang baru.

2.7.
Penghuni-penghuni yang didapati tidak berdisiplin, berkelakuan tidak baik termasuk menipu, mencuri, keluar/balik  ke kampung tanpa kebenaran warden, malas belajar dan merosot dalam pelajaran akan dikeluarkan dari asrama.

3.
PAKAIAN.

3.1.
Penghuni-penghuni mestilah berpakaian kemas setiap masa mengikut keadaan.

3.2.
Pada hari persekolahan, waktu sarapan pagi dan makan tengah hari, penghuni mestilah berpakaian seragam sekolah.

3.3.
Pakaian seragam asrama digunakan pada waktu ke bandar, menghadiri kegiatan sekolah /asrama yang sesuai, semasa hendak pulang ke kampung dan kembali ke asrama. Pakaian seragam asrama adalah baju kurung batik , kasut hitam tanpa tumit dan kain tudung putih. 

3.4.
Pada waktu makan malam, penghuni diwajibkan memakai baju kurung sepasang dan berkasut/sandal..

3.5.
Pada lain-lain masa (rehat) penghuni-penghuni mesti memakai baju kurung atau pakaian yang sopan, bersih dan kemas.

3.6.
Pakaian seluar pendek.seluar ketat (jeans) tidak dibenarkan dipakai di dalam atau di luar kawasan asrama. Pakaian sukan sekolah hendaklah dipakai waktu bermain/bersukan sahaja.

4.
KEBERSIHAN DAN KESIHATAN DIRI.

4.1.
Kebersihan diri penghuni hendaklah dijaga setiap masa. Pakaian dan alat-alat harian penghuni mestilah selalu bersih.

4.2.
Sebarang penyakit dan kemalangan hendaklah dilaporkan kepada warden/pengawas dengan segera.

4.3.
Penghuni-penghuni dinasihatkan tidak membeli makanan yang dijual di gerai-gerai di tepi jalan atau yang tidak ada pengesahan pihak Majlis Kesihatan  Bandaraya Ipoh.

5.
KEBERSIHAN DOMITORI.

5.1.
Kebersihan mesti dijaga setiap masa. Penghuni hendaklah membersihkan domitori mengikut jadual yang telah ditetapkan oleh Ketua Dorm.

5.2.
Lantai dorm hendaklah dibasuh sebulan sekali.

5.3.
Tempat tidur mesti dikemaskan tiap-tiap pagi selepas bangun pagi

            Penghuni yang tidak memasang cadar dan sarung bantal akan didenda.

5.4.
Pakaian tidur hendaklah digantung di tempat penyangkut pakaian sahaja. 

5.5.
Tuala mandi dan kain baju yang basah hendaklah digantung di ampaian luar. 

5.6. 
Kasut-kasut hendaklah disusun rapi di atas rak kasut di luar domitori.

5.7. 
Makanan ( bermasak, biskut, buah-buahan, gula-gula dan minuman) tidak 
dibenarkan sama sekali dibawa masuk ke dalam domitori. Perkara ini adalah 
untuk mengelak semut, lipas dan tikus. Gunakan almari di Blok B 
untukmenyimpan makanan. Jangan gunakan pinggan mangkuk dari Dewan 
Makan untuk menyimpan makanan sendiri.

5.8. Pakaian, tuala, kasut dan peralatan-peralatan lain yang tidak diletakkan di tempat yang sepatutnya akan dikumpulkan dan dilelong.

6.
KEBERSIHAN BILIK MANDI DAN TANDAS

6.1.
Alat-alat mandi adalah hak sendiri (sabun, berus gigi, ubat gigi dan lain-lain). Alat-alat ini hendaklah disimpan di dalam timba kecil dan disimpan di dalam almari.

6.2.
Tuala wanita hendaklah dibungkus dengan kertas sebelum dibuang ke dalam tong sampah. jangan dibuang ke dalam mangkuk tandas kerana perbuatan ini akan mengakibatkan saluran najis tersumbat dan akan menyusahkan semua pihak.

6.3.
Peralatan di bilik mandi  (cermin, pancuran, kepala paip, mangkuk basuh tangan, lampu dan pintu) hendaklah dijaga supaya tidak rosak. 

6.4.
Kertas-kertas dan kertas tisu hendaklah dibuang ke dalam tong sampah. jangan dibuang ke dalam mangkuk tandas atau sinki.

6.5.
Penghuni-penghuni dinasihatkan jangan mandi di dalam tandas.

6.7.
Pakaian tidak boleh direndam  di dalam sinki, gunakan baidi.

6.8. Kain basahan hendaklah disidai di ampaian luar

7.
KEBERSIHAN BILIK BACAAN.

7.1.
Kebersihan bilik bacaan hendaklah dijaga oleh semua pelajar mengikut jadual yang telah ditetapkan oleh pengawas.

7.2.
Buku-buku mesti di susun rapi setelah selesai membaca dan mentelaah.

7.3.
Lampu, kipas, tingkap dan pintu hendaklah ditutup oleh murid yang terakhir meninggalkan bilik bacaan.

7.4
Tidak dibenarkan makan dakam bilik belajar.

8.
KEBERSIHAN BILIK REHAT.

8.1.
Akhbar dan majalah serta kerusi meja hendaklah di susun kemas setelah digunakan.

8.2
Tidak dibenarkan makan di dalam bilik rehat.

8.3
Tingkap dan pintu hendaklah ditutup oleh murid yang terakhir menggunakan bilik ini.

8.4.
Selepas menonton TV, kerusi hendaklah disusun semula di tempatnya.

9. KEBERSIHAN SURAU

9.1.
Kebersihan surau hendaklah dijaga oleh semua penghuni.

9.2.
Kain telekung, sejadah hendaklah dilipat dan disusun dengan rapi ke dalam almari.

9.3.
Pengawas akan menyusun jadual bertugas membersihkan surau dan menyimpan Al-Quran, kitab-kitab dan makalah-makalah agama Islam dengan kemas dan teratur di dalam almari.

9.4.
Aktiviti-aktiviti yang tidak berkaitan dengan agama Islam tidak boleh menggunakan surau.

10.
KEBERSIHAN DAN PERATURAN DEWAN MAKAN.

10.1
Penghuni-penghuni hendaklah berbaris semasa mengambil makanan dan hendaklah makan di Dewan makan sahaja mengikut masa yang telah ditetapkan kecuali pelajar yang sakit.

10.2
Makanan yang tidak habis dimakan hendaklah dibuang ke dalam tong yang disediakan di luar dewan makan. Penghuni-penghuni dilarang meletakkan sisa makanan di atas meja.

10.3
Jika terdapat sisa makanan yang tumpah di atas meja, hendaklah dibersihkan menggunakan tuala yang disediakan.

10.4
Makan dan minum di luar waktu makan boleh dijalankan di dewan ini. Pelajar yang berkenaan  bertanggungjawab membersihkan meja, kerusi, lantai dan alat-alat yang digunakan.

10.5
Penghuni-penghuni boleh menyimpan bahan-bahan makanan kering yang telah dimasukkan ke dalam tin (dll) ke dalam loker makanan yang disediakan di Blok B.

10.6
Penghuni-penghuni bertanggungjawab membersihkan loker masing-masing pada setiap minggu.

10.7
Penghuni-penghuni dinasihatkan jangan membuang sisa makanan dan sampah ke dalam sinki.

10.8
Pinggan mangkuk dan lain-lain peralatan dari Dewan Makan atau dapur asrama tidak boleh dibawa keluar dari Dewan Makan.

10.9
Doa akan dibaca sebelum makan. Penghuni-penghuni mestilah menunggu sehingga semua telah mengambil tempat masing-masing dan jangan lewat masuk ke dalam Dewan Makan. Ini adalah bagi memastikan semua penghuni makan serentak selepas doa dibacakan.

10.10
Penghuni-penghuni hendaklah mengambil bahagian makanan masing-masing tanpa mengganggu penghuni yang lain.

10.11
Penghuni-penghuni yang perlu makan awal/lewat mestilah mendapat kebenaran warden dan melaporkan kepada pengawas Biro Makanan.

10.12.
Penghuni-penghuni tidak dibenarkan masuk ke ruang dapur demi keselamatan diri.

11.
KEBERSIHAN KAWASAN DAN BANGUNAN

11.1
Tiap-tiap hari selepas sarapan pagi, sekumpulan pelajar akan bertanggungjawab menjaga kebersihan kawasan asrama. Satu jadual bertugas akan disusun oleh pengawas.

11.2
Tiap-tiap petang selepas waktu belajar, sekumpulan penghuni akan bertanggungjawab menjaga kebersihan asrama. Jadual bertugas akan disusun oleh pengawas.

11.3
Semua penghuni mestilah membantu menjaga kebersihan dengan tidak membuang sampah di merata tempat. Gunakan tong sampah yang disediakan.

11.4
Pengawas Biro Kebersihan akan mengatur jadual kerja kumpulan pada hujung minggu atau
 masa-masa tertentu untuk penghuni-penghuni asrama bergotong-royong  membersihkan kawasan asrama. Pengawas akan mengetuai kumpulan masing-masing.

12.
PENGGUNAAN LAMPU DAN AIR.

12.1
Lampu-lampu dibenarkan dipasang seperti berikut:

	Tempat
	Pagi
	Malam

	Domitori
	5.30 – 6.55 pagi
	06.50   -     07.15 malam

10.30   –   11.30 malam

	Surau
	6.15 – 6.45 pagi
	7.00     –     9.00 malam



	Bilik Bacaan
	6.00 – 7.00 pagi
	 9.00    –    11.00 malam


12.2
Kipas-kipas di dalam dorm dan bilik bacaan boleh dipasang ketika terlalu panas dan ketika ramai pelajar di dalamnya

12.3
Jika tiada pelajar yang menggunakan sebarang bilik yang tersebut di atas, lampu-lampu dan kipas hendaklah ditutup oleh pengawas yang bertugas. Diminta jangan membazir dan berjimat menggunakan elektrik.

12.4
Semua penghuni mesti menggunakan air dengan cermat. Semua paip air mestilah ditutup selepas digunakan.

12.5
Sebarang kerja membasuh mesti menggunakan takungan. Jangan menggunakan sinki atau air pancuran sahaja.

13.
WAKTU TIDUR

13.1
Semua penghuni asrama masuk tidur pada jam 11.30 malam. Lampu-lampu dormitri akan ditutup pada pukul 11.30 malam. 

13.2
Satu katil untuk seorang penghuni sahaja. Penghuni boleh menggunakan kelambu jika mahu. 
13.3
Ubat nyamuk lingkaran tidak boleh digunakan di dalam dorm. Penghuni tidak dibenarkan menggunakan lilin dan pelita minyak tanah atau membuat sambungan letrik untuk apa-apa tujuan sekalipun.

13.4
Penghuni asrama tidak dibenarkan membawa lan-lain orang atau pelawat bermalam di asrama.

14. WAKTU IBADAT

14.1
Sembahyang Subuh, Maghrib dan Isya’ adalah sembahyang berjemaah. Semua penghuni wajib sembahyang berjemaah di surau asrama.
14.2
Pada waktu-waktu lain,pelajar-pelajar digalakkan sembahyang berjemaah. 

15. WAKTU REHAT / CUTI / KELEPASAN AM

15.1 Pada hari-hari persekolahan, pelajar-pelajar berehat mulai jam 5.15 petang sehingga 6.30 petang. Kegiatan bersukan, membaca di perpustakaan atau lain-lain aktiviti yang berfaedah boleh dijalankan.

15.2 Pada hari Sabtu dan Ahad, pelajar-pelajar berehat mulai jam 11.00 pagi sehingga  makan tengah hari. Penghuni dilarang membuat bising semasa berehat dan pada setiap masa.

15.3 Penghuni-penghuni asrama tidak dibenarkan keluar / pulang ke rumah tanpa kebenaran warden.

15.4 Pelajar dibenarkan balik ke kampung pada tarikh-tarikh yang telah ditetapkan. Kad pengesahan balik ke rumah hendaklah ditandatangani oleh ibu bapa/penjaga untuk diserahkan kepada warden.

15.5 Jika balik disebabkan kecemasan, pelajar hendaklah mendapat kebenaran Pengetua/Warden  Asrama. 
15.6 Pelajar yang perlu balik ke rumah pada masa lain dari yang ditetapkan hendaklah membawa surat permohonan yang ditulis sendiri oleh ibu bapa/penjaga yang sah. Kebenaran hanya boleh diberi oleh Pengetua semingggu sebelum tarikh pulang kecuali kerana hal kecemasan seperti kematian.

15.7 Pelajar hanya dibenarkan ke bank pada hari Isnin sahaja. Mereka perlu mengisi buku kuning dan mendapatkan kebenaran warden.

16. LAWATAN IBU BAPA / PENJAGA
16.1 Masa ibu bapa / penjaga melawat adalah seperti berikut:

	Hari
	Masa

	Ahad
	11.00 pagi hingga 6.00 petang

	Hari Kelepasan Am
	11.00 pagi hingga 6.00 petang


16.2 Ibu bapa / penjaga tidak dibenarkan datang melawat selepas jam 6.00 petang atau malam kecuali hal-hal kecemasan. Selepas jam 6.00 petang barang atau pesanan kepada pelajar hendaklah dikirim melalui warden/penyelia asrama/pengawal keselamatan yang bertugas.
16.3 Pelawat tidak dibenarkan masuk ke dalam dorm kecuali semasa kecemasan (sakit). Mereka boleh dibawa ke bilik rehat. Pelawat yang dibenarkan masuk ke kawasan asrama / sekolah adalah terdiri daripada ibu bapa / penjaga atau saudara yang sah daripada ibu bapa/ penjaga. Teman lelaki tidak dibenarkan melawat. Pelawat lelaki dilarang masuk ke ruang bangunan dorm asrama.

16.4 Keengganan ibu bapa / penjaga mematuhi peraturan asrama akan melibatkan anak-anak jagaan anda disingkirkan dari asrama. Oleh itu diharap ibu bapa / penjaga dapat memberi kerjasama di dalam semua hal ehwal demi kebaikan anak / penghuni.

16.5 Nama-nama dan butir pelawat mestilah direkod di dalam buku pelawat.

17. SURAT MENYURAT / KIRIMAN POS

17.1 Pihak warden berhak menapis semua surat-surat pelajar jika dirasakan perlu. Surat-surat yang mempunyai penglibatan emosi atau isu-isu yang tidak wajar akan ditahan oleh warden dan pelajar yang berkenaan akan dipanggil. Jika berulang, kandungan surat akan dibaca kepada umum dan dilaporkan kepada ibu bapa / penjaga.

17.2 Bagi surat-surat biasa, pengawas bertugas akan mengambil surat-surat di bilik warden/penyelia asrama pada masa masa yang dtetapkan.

17.3 Pelajar-pelajar akan mengambil  surat masing-masing daripada pengawas bertugas di bilik rehat.

18. BARANG LARANGAN

18.1 Telefon bimbit dan alat-alat elektrik/elektronik/muzik tidak dibenarkan dibawa ke asrama.

18.2 Rokok, ‘chewing gum’, kuaci, minuman keras, alat solek, barang kemas, pakaian berharga, cermin mata hitam, pakaian menjolok mata, pakaian beraneka fesyen,pepatung seperti teddy bear,baju T ala “rockers,” seluar Jeans, bahan lucah, buku cerita berbentuk hiburan,  buku/makalah berunsur negatif, bahan-bahan/permainan berbahaya dan sebarang kenderaan tidak dibenarkan dibawa ke asrama.

18.3 Bahan-bahan berbahaya seperti bahan letupan, mercun, peralatan tajam dan peralatan yang mengancam keselamatan tidak dibenarkan dibawa ke asrama.

19. ALAT ELEKTRIK

19.1 Penghuni-penghuni asrama tidak dibenarkan menggunakan radio, alat memasak air dan lain-lain yang menggunakan kuasa eletrik. 
19.2 TV boleh dipasang oleh pengawas pada masa-masa yang telah ditetapkan.

19.3 Pelajar hanya dibenarkan menggosok pakaian di bilik menggosok.

20. BAYARAN ASRAMA

20.1 Semua bayaran asrama hendaklah dibuat kepada Penyelia Asrama, selewat-lewatnya pada 10 haribulan setiap bulan. Bayaran adalah untuk penuh sebulan kecuali pada cuti penggal. Ibu bapa / penjaga boleh membuat bayaran melalui wang pos / wang kiriman pos berpalang atas nama ‘Pengetua SMK Raja Perempuan, Ipoh ‘.

20.2 Wang kiriman hendaklah dihantar kepada pelajar pada masa sesuai supaya dapat ditunaikan pada hari Selasa.

20.3 Bayaran yang perlu dijelaskan oleh pelajar adalah seperti berikut:

	Jenis Bayaran
	Jumlah(RM)
	Catatan

	Makan
	RM1.00 (sehari) 
	Pendapatan ibu bapa/penjaga RM4999.00 sebulan ke bawah

	Makan 
	RM  3.00(sehari )  
	Pendapatan ibu bapa/penjagamelebihi  RM5,000.00 sebulan 

	Yuran Dobi
	RM10.00 
	Untuk 10 bulan sahaja

	Kebajikan
	RM10.00  
	Setahun

	Wang cagaran
	RM30.00
	Sekali sepanjang tinggal di asrama


20.4 Kegagalan pelajar menjelaskan bayaran asrama mengikut jadual yang ditetapkan  boleh menyebabkan pelajar tidak akan ditawarkan tinggal di asrama.
21. AM

21.1 Kehadiran penghuni-penghuni dicatat pada setiap hari dalam Jadual Kedatangan  Asrama mengikut dorm dan diserahkan ke pejabat.

21.2 Ibu bapa / penjaga mesti  menghubungi pihak asrama  jika pelajar tidak kembali ke asrama pada masa yang ditetapkan

…………………………………
(RUSNANI BT SHARUDDIN)

Pengetua,

SMK Raja Perempuan, Ipoh.

